stanford-oval/wikipedia huggingface dataset:
Manuel C. Sobreviñas

Manuel C. Sobreviñas (7. huhtikuuta 1924 – 18. heinäkuuta 2020) oli filippiiniläinen roomalaiskatolinen piispa. Hänet vihittiin papiksi 10. maaliskuuta 1955 ja nimitettiin Manilan arkkihiippakunnan vihkipiispaksi sekä Tulanan titulaaripiispaksi 7. huhtikuuta 1979. Piispaksi vihkiminen seurasi 25. toukokuuta. Pääkonsekraattorina toimi Jaime Lachica Sin, jota avustivat Amado Paulino y Hernandez ja Protacio G. Gungon.
25. helmikuuta 1993 Sobreviñas sai nimityksen Imusin hiippakunnan piispaksi, jona hän toimi, kunnes jäi eläkkeelle 22. lokakuuta 2001.
Malesian kansallinen yliopisto

| Malesian kansallinen yliopisto> Universiti Kebangsaan Malaysia |
| --- | --- |
  
 Malesian kansallinen yliopiston pääkampuksen pääportin seutua.
Perustettu:  1970
Tyyppi:  julkinen
Sijainti:  Bandar Baru Bangi, Kuala Lumpurin metropolialue, Selangor  Malesia
Sivusto:  www.ukm.my
Malesian kansallinen yliopisto (malaijiksi Universiti Kebangsaan Malaysia; lyh. UKM; engl. National University of Malaysia) on vuonna 1970 perustettu julkinen yliopisto. Sen pääkampus sijaitsee Malesian pääkaupunki Kuala Lumpurista kaakkoon sijaitsevassa Bandar Baru Bangin kaupungissa (township), Hulu Langatin piirissä Selangorin osavaltiossa.
UKM on maansa korkeatasoisimpia yliopistoja. Esimerkiksi tuhat tutkimuksen huippuyliopistoa maailmasta kokoava Shanghain yliopistoranking sijoitti sen maailmanlistansa (2020) jaettuun sijaluokkaan 501-600. Samalle tasolle ylsi Malesiasta myös Malesian tiedeyliopisto. Näitä parempitasoiseksi malesialaiseksi tutkimusyliopistoksi arvioitiin ainoastaan Malayan yliopisto, jonka ARWU-lista asetti sijaluokkaan 301-400.
Aiheesta muualla

Kuvia tai muita tiedostoja aiheesta Malesian kansallinen yliopisto Wikimedia Commonsissa
Luettelo Jemenin kaupungeista

Jemenin kartta
Sanaa, Jemenin pääkaupunki
Ta'izz
Aden
Al Mukalla
Tämä on luettelo Jemenissä sijaitsevista kaupungeista.
Abyan
Aden
Al Ghaydah
Al Hudaydah
Al Mukalla
As Salif
Habarut
Ibb
Mokka
Nishtun
Sa'da
Sanaa
Say'un
Sayhut
Ta'izz
Madalyn Murray O’Hair

Madalyn Murray O’Hair vuonna 1983.
Madalyn Murray O’Hair (alk. Madalyn Mays; 13. huhtikuuta 1919 Pittsburgh, Pennsylvania – 29. syyskuuta 1995 San Antonio, Texas) oli yhdysvaltalainen ateistinen ajattelija. Hän oli elinaikanaan hyvin kiistelty hahmo ja kuolikin henkirikoksen uhrina 76-vuotiaana. Murray O’Hair arvosteli kirkkoa, ja hänet tunnettiin karkeana ja kovasanaisena ihmisenä.
Murray O’Hair tuli tunnetuksi Marylandissa vuonna 1960 nostamastaan oikeusjutusta, joka liittyi uskonnon harjoittamiseen koulussa. Myöhemmin saman vuosikymmenen aikana Murray O’Hair perusti American Atheists -järjestön, jota hän itse johti pitkään. Hän oli koulujen seksivalistuksen kannattaja.
Murray O’Hair oli tiiviissä yhteistyössä poikansa Jon Garth Murrayn ja pojantyttärensä Robinin kanssa. Kaikki kolme katosivat elokuussa 1995; ruumiit löydettiin vasta vuonna 2001, kun heidän murhaajansa David R. Waters tunnusti tekonsa sopimuksen nojalla. Waters kuoli sittemmin keuhkosyöpään vankilassa. Murhissa avustanut Gary Paul Karr istuu elinkautista.
Murray O’Hairin välit vanhempaan poikaansa William J. Murrayyn olivat viileät tämän käännyttyä kristinuskoon vuonna 1980. Sekä äiti että poika kritisoivat julkisuudessa toisiaan.
Kirjallisuutta

Murray O’Hair, Madalyn: Ateistit ja agnostikot.  (Suomentanut ja toimittanut Kimmo Sundström)  Helsinki:  Oy Vapaa Ajattelija, 1986.
Aiheesta muualla

Ylen valhe (Arkistoitu – Internet Archive). Jumalaton 9.9.2010.
Magazin för evangelisk biblisk christendom

Magazin gör evangelisk biblisk christendom oli vuosina 1813–1815 Etelä-Ruotsissa ilmestynyt kristillinen aikakausjulkaisu. Lehti levisi lähetys- ja kirjanlevitysherätyksen yhteydessä ja oli ensimmäisiä julkaisuja, joka oli suunnattu myös muulle kuin papistolle.
Luettelo Vermontin kuvernööreistä

| Vermontin kuvernööri |
| --- | --- |
 
 
 Nykyinen Phil Scott 5. tammikuuta 2016 lähtien
Virka-asunto:  The Pavilion (työtoimisto)
Kauden pituus:  2 vuotta, kausia ei rajoitettu
Perustettu:  13. marraskuuta 1778
Ensimmäinen:  Thomas Chittenden
Palkka:  184 100 $ (vuodessa)
Kotisivut:  https://governor.vermont.gov
Tämä on luettelo Vermontin kuvernööreistä.
Vermontin kuvernööri on Vermontin hallinnon päämies ja Vermontin asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin.
Osavaltion perustuslain mukaan kuvernöörin tulee olla vähintään 18-vuotias ja Vermontin asukas vähintään 4 vuotta ennen vaaleja. Kuvernöörin virkakausi on kaksi vuotta ja kausia ei ole rajoitettu.
Luettelo > Vermontin tasavallan kuvernöörit

| # | Kuva | Nimi | Kausi> Kausi alkoi | Kausi> Kausi päättyi | Puolue |
| --- | --- | --- | --- | --- | --- |
| 1 |  | Thomas Chittenden | 13. maalikuuta 1778 | 13. lokakuuta 1789 | ei puoluetta |
| 2 |  | Moses Robinson | 13. lokakuuta 1789 | 20. lokakuuta 1790 | ei puoluetta |
| 3 |  | Thomas Chittenden | 20. lokakuuta 1790 | 4. maaliskuuta 1791 | ei puoluetta |
Madagaskarinkottarainen

| Madagaskarinkottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Hartlaubius
Laji::  auratus
Kaksiosainen nimi
 Hartlaubius auratus  (Müller, 1776) 
Synonyymit
 Saroglossa aurata 
Katso myös
   Madagaskarinkottarainen Wikispeciesissä   Madagaskarinkottarainen Commonsissa 
Infobox OKNimi-testi OKIUCN-testi OK: 
Madagaskarinkottarainen (Hartlaubius auratus) on kottaraisten heimoon kuuluva varpuslintu.
Levinneisyys

Madagaskarinkottaraista tavataan kotoperäisenä Madagaskarissa. Lajia on kuvattu harvinaisesta yleiseksi. Se on luokiteltu elinvoimaiseksi.
Luettelo Saint Vincent ja Grenadiinien kenraalikuvernööreistä

| Saint Vincent ja Grenadiinien kenraalikuvernööri |
| --- | --- |
 Governor-General of Saint Vincent and the Grenadines
 Kenraalikuvernöörin lippu
 
 Nykyinen Susan Dougan 1. elokuuta 2019 lähtien
Nimittäjä:  Yhdistyneen kuningaskunnan hallitsija
Kauden pituus:  Hänen majesteettinsa tahdosta
Perustettu:  1979
Ensimmäinen:  Sydney Gun-Munro
Kotisivut:  https://www.gov.vc/index.php/home/governor-general
Saint Vincent ja Grenadiinien kenraalikuvernööri (engl. Governor-General of Saint Vincent and the Grenadines) on Yhdistyneen kuningaskunnan hallitsijan, eli nykyäisin Charles III:n, virallinen edustaja Saint Vincent ja Grenadiineilla.
Historia

Virka perustettiin vuonna 1979, kun Saint Vincent ja Grenadiinit itsenäistyi. Ensimmäisenä kenraalikuvernöörinä toimi Sydney Gun-Munro, joka toimi aikaisemmin Saint Vincentin siirtomaan kuvernöörinä kuvernöörinä.
Nykyisenä kenraalikuvernörinä toimii Susan Dougan, joka vannoi virkavalansa 1. elokuuta 2019. Hän on myös ensimmäinen virassa toimiva nainen.
Valtaoikeudet ja nimittäminen

Maan perustuslain mukaan kenraalikuvernöörin tehtäviä ovat mm. pääministerin ja korkea-arvoisten virkamiehien nimittäminen, perustuslain noudattamisen valvominen sekä ottaa vastaan ulkomaalaiset suurlähettiläät ja näiden valtakirja. Kenraalikuvernööri voi myös edustaa maataan ulkomaanmatkoilla.
Kenraalikuvernöörin kauden pituus on virallisesti hänen majesteettinsa tahdosta.
Luettelo kenraalikuvernööreistä

| Nro | Kuva | Nimi | Virassa | Hallitsija |
| --- | --- | --- | --- | --- |
| 1. |  | Sydney Gun-Munro | 27.10.1979 – 28.2.1985 | Elisabet II |
| 2. |  | Joseph Lambert Eustace | 28.2.1985 – 29.2.1988 | Elisabet II |
| vt. |  | Henry Harvey Williams | 29.2.1988 – 20.9.1989 | Elisabet II |
| 3. |  | David Emmanuel Jack | 20.9.1989 – 1.6.1996 | Elisabet II |
| 4. |  | Charles Antrobus | 1.6.1996 –  3.6.2002 | Elisabet II |
| vt. |  | Monica Dacon | 3.6.2002 – 22.6.2002 | Elisabet II |
| 5. |  | Frederick Ballantyne | 22.6.2002 – 31.7.2019 | Elisabet II |
| 6. |  | Susan Dougan | 1.8.2019– | Elisabet II Charles III |
Lähde:
Madagaskarinkaijanen

| Madagaskarinkaijanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Kaijaset Agapornis
Laji::  canus
Kaksiosainen nimi
 Agapornis canus  (J.F. Gmelin, 1788) 
Katso myös
   Madagaskarinkaijanen Wikispeciesissä   Madagaskarinkaijanen Commonsissa 
Infobox OKNimi-testi OKIUCN-testi OK: 
Madagaskarinkaijanen, aikaisemmalta nimeltään harmaapääpapukaija (Agapornis canus) on Madagaskarin kotoperäinen kaija. Sen holotyypin kuvaili Johann Friedrich Gmelin Madagaskarilta ja Mauritiukselta 1788. Lajista tunnetaan kaksi alalajia, joista nimialalaji canus elää saaren itä- ja länsiosissa ja ablectanea eteäosassa.
Ulkonäkö ja koko

Madagaskarinkaijanen  kasvaa 14 senttiä pitkäksi ja painaa aikuisena noin 28 grammaa. Koiras on lähes kokonaan vihreä, mutta pää, niska ja rinta ovat vaaleanharmaat ja siiven alapinnat ovat mustat. Naaraan pää puolestaan on vaalean kellanvihreä. Nokka on harmaa tai valkoinen ja silmät ovat ruskeat. Alalaji ablectanea on tummempi.
Madagaskarinkerttunen

| Madagaskarinkerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Madagaskarinkerttuset Nesillas
Laji::  typica
Kaksiosainen nimi
 Nesillas typica  (Hartlaub), 1860 
Katso myös
   Madagaskarinkerttunen Wikispeciesissä   Madagaskarinkerttunen Commonsissa 
Infobox OKNimi-testi OKIUCN-testi OK: 
Madagaskarinkerttunen (Nesillas typica) on kerttusten heimoon kuuluva varpuslintu.
Levinneisyys

Madagaskarinkerttusta tavataan Madagaskarissa ja Komoreilla. Lajia on kuvattu yleiseksi tai runsaaksi, ja se on luokiteltu elinvoimaiseksi.
Lapuan Ponnistus

Lapuan Ponnistus-90 ry (LaPo-90) on vuonna 1910 perustettu urheilun yleisseura, joka tulee                                                                                  Etelä-Pohjanmaalta Lapuan kaupungista. Seura oli perustamassa vuonna 1919 Työväen Urheiluliittoa (TUL).
Historia

Ponnistus oli varhaisvuosinaan ensisijaisesti painiseura, jossa oli monta hyvää painijaa.Ylivoimaisin kasvateista oli painija Lauri Koskela, joka myöhemmin siirryttyään naapuriseura Lapuan Virkiän riveihin, osallistui olympialaisiin ja voitti olympiakultaa. Seura lakkautettiin Lapuan liikkeen aikana oikeuden päätöksellä 2. joulukuuta 1930.
Alkuvuonna 1930 lakkautetun urheiluseuran toimijat perustivat Lapuan Työväen Urheilijat -nimisen seuran, joka oli jatkoa Ponnistuksen toiminnalle. Vuonna 1990 seura lähti tehostamaan toimintaansa muun muassa ottamalla jälleen käyttöön alkuperäisen nimensä. Vuosikymmenten ajan seuran pääpaino on ollut jalkapallossa. Vuonna 2020 seura viettää 90-vuotisjuhlavuotta.
Seurassa toimii seitsemän jaostoa

Jalkapallojaosto
Lentopallojaosto
Kuntojaosto
Nuorisojaosto
Retkeily- ja vaellusjaosto
Salibandyjaosto
Naisjaosto
Veteraanijaosto
Voimailujaosto
Jalkapallo

Jalkapallo tuli seuran ohjelmaan vuonna 1948. Vuosien ajan seuran edustusjoukkue pelasi SPL:n Vaasan piirin 4. ja 5. divisioonia, kunnes nousi kaudelle 2002 ensimmäistä kertaa pelaamaan 3.divisioonaan. Visiitti jäi kuitenkin yhden kauden mittaiseksi ja paluu alemmalle sarjatasolle oli tosiasia. Edustusjoukkue nousi takaisin 3. divisioonaan kauden 2004 päätteeksi ja pelasi kaudet 2005-2006 sarjaa. Kauden 2007 edustusjoukkue pelasi 4. divisioonaa ja kauden loputtua joukkue putosi sarjaporrasta alemmaksi 5. divisioonaan kaudeksi 2008. Kaudella 2016 edustusjoukkue pelasi piirin 4. divisioonaa.Kaudella 2024 seuran edustusjoukkue pelaa Vitosessa joka on Suomen jalkapalloilun seitsemänneksi korkein sarjataso.
Harrastajia seurassa on  tällä hetkellä noin 100,jakautuen edustusjoukkueen,reservijoukkueen sekä juniorijoukkueiden kesken. Juniorijoukkueet osallistuvat SPL:n Vaasan piirin  piirisarjoihin. Seura toimii useiden seurojen tavoin kasvattajaseurana, jonka kautta pelaajia siirtyy korkeimmille sarjatasoille muihin joukkueisiin.
Futsal

Syyskuussa 2009 seurassa aloitettiin futsalin harrastustoiminta aikuisille sekä junioreille. Futsalin edustusjoukkue osallistui kaudella 2010-2011 piirin 3. divisioonaan sekä Suomen Cupiin. Joukkue etenikin Cupissa kahdeksan parhaan joukkoon, mutta hävisi liigajoukkue GFT:lle 10–0.
Kausi 2011-2012 pelattiin edustusjoukkueen osalta sarjaporrasta ylempänä 2. divisioonassa joka käynnistyi                                             loka-marraskuussa. Nousijajoukkeen kausi onnistui erinomaisesti ja joukkue voittikin Vaasan ja Keski-Pohjanmaan piirin yhteisen 2. divisioonan ja selviytyi karsimaan paikasta ykkösdivisioonaan, jossa se voitti kaksiosaisessa karsintaottelussa raahelaisen AS Moonin vieraissa maalein 4–6 sekä kotiottelussaan maalein 4–1. Edustusjoukkue pelasi kaudella 2012-13 valtakunnallista Futsal Ykköstä sijoittuen sarjassa sijalle 8 ja varmisti siten sarjapaikan myös kaudelle 2013–2014. Futsal-edustusjoukkue pelasi Futsal Ykköstä myös kaudet 2014–2015 sekä 2015–2016. Kaudeksi 2015–2016 joukkue tippui Futsal Kakkoseen.
Seuran kakkosjoukkue pelaa piirin Futsal Nelosta.
Kaudella 2017–2018 P17-joukkue oli SM-turnauksessa kolmas ja kaudella 2018-2019 Ponnistuksen P17 joukkue voitti SM-kultaa.
Shakki

Marraskuun alussa 2009 seurassa aloitettiin shakinpelaamiseen keskittyvä harrastustoiminta. Alkuinnostuksen jälkeen lajin innostus hiipui ja toiminta jäi tauolle.
Voimailu

Syksyllä 2010 seuran toimintaan tuli mukaan myös voimailuun keskittyvä harrastus-ja kilpatoiminta. Aloituskaudella seura saavutti toistovoimapunnerruksen SM-kilpailuissa sarjassa miehet 65 kg SM-hopeaa sekä maksimi voimapunnerruksen SM-kilpailuissa samoin SM-hopeaa sarjassa miehet 65 kg. Kaudella 2012–2015 on tullut useita SM-mitaleita. Lisäksi kaudella 2014 ja 2015 seuraan tuli junioreiden MM-kulta klassisesta voimanostosta.
Keilailu

Seurassa on harrastustoimintaa myös keilailussa.
Muu toiminta

Seura omistaa tapahtuma ja tanssilava Ritamäen lavan jossa se järjestetään vuoden aikana useita tapahtumia kuten tansseja, rock-ja musiikkitapahtumia, huutokauppoja, kirppiksiä, myyjäisiä sekä erilaisia näyttelyitä. Seura on vuokrannut tanssilavaan jo vuosien ajan häiden, syntymäpäivien ja perhejuhlien sekä muiden tapahtumien pitoon. Lapuan Ponnistuksen omistama tanssilava rakennettiin pääosin talkootyönä työväenyhdistyksen voimin vuonna 1947. Aikakirjojen mukaan juhannuksena 1947 tanssittiin jo avajaistansseja ja väkeä riitti. Seura oli mukana alusta asti osakkaana. Vuonna 1956 lava siirtyi kokonaan seuran omistukseen osakkeiden oston myötä. Lavan suosio oli huipussaan 1970-luvulla. Vielä 1980-luvun lopulla tanssittiin lähes 20 tanssit kaudessa.
Yksi suosituimmista tapahtumista lavalla on vuosittain alkukesästä järjestettävä Ritafest musiikkifestivaali. Ritafestin esiintyjät vuonna 2011 olivat Telaketju feat., Cat Cat, Rolls, Esko Nummisuutari feat., Juha Matti ja Vares Band. Vuonna 2012 festivaalilla esiintyivät Esko Nummisuutari, Rolls, Varesband, Coveron sekä Telaketju, jonka solisteina vierailivat 2011 Idols-voittaja Martti Saarinen sekä tuore Elonkerjuu-orkesterin solisti, lapualainen  Juha Lagström. Vuonna 2016 Ritafestillä esiintyivät muun muassa Telaketju feat Olli Lindholm, The Rolls feat. Ile Kallio, Esko Nummisuutari, Eeva´s Problem, Takamaa & Haavisto Duo.
Aiheesta muualla

Lapuan Ponnistuksen kotisivut
Lentopallon miesten SM-sarjakausi 1994–1995

Lentopallon miesten mestaruussarjassa kaudella 1994-1995 pelattiin kymmenen joukkueen runkosarja, josta 6 parasta jatkoi ylempään loppusarjaan muiden joutuessa karsintaan. Kausi oli viimeinen SM-sarjan nimellä pelattu. 24.9.1994 perustettu SM-liiga aloitti käytännön sarjatoimintansa syksyllä 1995. Uusi SM-liiga järjesti jo kesällä neljän osakilpailun turnaussarjan, johon kaikki liigayhdistelmät osallistuivat.
Miesten SM-sarja > Runkosarja

| sija | Joukkue | O | V3 | V2 | H1 | H0 | Vo Erät | Hä Erät | Pisteet |
| --- | --- | --- | --- | --- | --- | --- | --- | --- | --- |
| 1 | KuPS-Volley | 18 | 13 | 3 | 0 | 2 | 48 | 15 | 45 |
| 2 | Tampereen Isku-Volley | 18 | 13 | 1 | 1 | 3 | 45 | 21 | 42 |
| 3 | PPS-Volley, Helsinki | 18 | 11 | 1 | 1 | 5 | 38 | 22 | 36 |
| 4 | Keski-Savon Pateri | 18 | 9 | 3 | 3 | 3 | 43 | 28 | 36 |
| 5 | Perttelin Peikot | 18 | 10 | 2 | 1 | 5 | 39 | 26 | 35 |
| 6 | Jyväskylän Metso-Lentis | 18 | 5 | 3 | 1 | 9 | 31 | 38 | 22 |
| 7 | Salon Viesti | 18 | 6 | 0 | 4 | 8 | 30 | 39 | 22 |
| 8 | Raision Loimu | 18 | 4 | 3 | 0 | 11 | 27 | 39 | 18 |
| 9 | Vammalan Lentopallo | 18 | 3 | 0 | 4 | 11 | 23 | 46 | 13 |
| 10 | Kalevan Lentopallo, Tre | 18 | 0 | 0 | 1 | 17 | 4 | 54 |   1 |
Miesten SM-sarja > Ylempi loppusarja

| sija | Joukkue | O | V3 | V2 | H1 | H0 | Vo Erät | Hä Erät | Eräpisteet | Lähtöpisteet | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | KuPS-Volley | 15 | 10 | 2 | 1 | 0 | 39 | 15 | 745–506 | 3 | 38 |
| 2 | Tampereen Isku-Volley | 15 | 8 | 1 | 2 | 4 | 34 | 22 | 687–636 | 2 | 30 |
| 3 | PPS-Volley | 15 | 6 | 5 | 1 | 3 | 35 | 25 | 794–696 | 1 | 30 |
| 4 | Perttelin Peikot | 15 | 6 | 3 | 2 | 4 | 31 | 26 | 724–676 | 0 | 26 |
| 5 | Jyväskylän Metso-Lentis | 15 | 2 | 1 | 2 | 10 | 16 | 39 | 551–766 | 0 | 10 |
| 6 | Keski-Savon Pateri | 15 | 1 | 0 | 4 | 10 | 14 | 42 | 560–781 | 0 |   7 |
Miesten SM-sarja > Pudotuspelit > Välierät

| KuPS-Volley – Perttelin Peikot  |
| --- | --- | --- | --- | --- |
| 1. peli | KuPS | Peikot | 3–0 | 15-11 , 15-9 , 15-11 |
| 2. peli | Peikot | KuPS | 0–3 | 11-15 , 9-15 , 13-15 |
| 3. peli | KuPS | Peikot | 3–0 | 15-11 , 15-11 , 15-7 |
KuPS-Volley loppuotteluun otteluvoitoin 3–0
| Tampereen Isku-Volley – PPS-Volley  |
| --- | --- | --- | --- | --- |
| 1. peli | Isku | PPS | 3–1 | 7-15 , 15-10 , 15-11 , 15-5 |
| 2. peli | PPS | Isku | 3–2 | 10-15 , 15-6 , 7-15 , 15-4 , 15-13 |
| 3. peli | PPS | Isku | 1–3 | 8-15 , 5-15 , 15-13 , 15-17 |
| 4. peli | Isku | PPS | 3–0 | 15-6 , 15-9 , 15-12 |
Isku-Volley loppuotteluun otteluvoitoin 3–1
Miesten SM-sarja > Pudotuspelit > Loppuottelut

| KuPS-Volley – Tampereen Isku-Volley  |
| --- | --- | --- | --- | --- |
| 1. peli | KuPS | Isku | 3–1 | 15-12 , 6-15 , 15-10 , 15-1 |
| 2. peli | Isku | KuPS | 1–3 | 15-13 , 12-15 , 5-15 , 11-15 |
| 3. peli | KuPS | Isku | 3–0 | 15-12 , 15-11 , 15-7 |
KuPS-Volley Suomen mestari otteluvoitoin 3–0
Mestarit: Sami Harjula, Seppo Hoivala, Erkki Keränen, Harri Nevalainen, Ady Pralea, Jari Salokangas, Tuomas Sammelvuo, Mikko Sivonen, Tero Viitanen, Harri Vänni. Valmentaja: Timo Hoivala.
Miesten SM-sarja > Pudotuspelit > Pronssiottelu

| PPS-Volley – Perttelin Peikot  |
| --- | --- | --- | --- | --- |
| Kerrasta poikki | PPS | Peikot | 3–0 | 15-4 , 15-6 , 15-5 |
PPS-Volleylle SM-pronssia
Miesten SM-sarja > SM-noususarja

| sija | Joukkue | O | V3 | V2 | H1 | H0 | Vo Erät | Hä Erät | Eräpisteet | Lähtöpisteet | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Raision Loimu | 14 | 12 | 1 | 0 | 1 | 40 | 8 | 680–439 | 2 | 40 |
| 2 | Salon Viesti | 14 | 11 | 0 | 1 | 2 | 37 | 12 | 678–488 | 3 | 37 |
| 3 | Vammalan Lentopallo | 14 | 8 | 1 | 3 | 2 | 35 | 20 | 721–600 | 1 | 30 |
| 4 | Kalevan Lentopallo | 14 | 6 | 4 | 0 | 4 | 30 | 23 | 672–627 | 0 | 26 |
| 5 | Vihdin Lentopallo-90 | 14 | 4 | 2 | 2 | 6 | 26 | 31 | 674–718 | 2 | 20 |
| 6 | Toivalan Urheilijat | 14 | 3 | 0 | 3 | 8 | 17 | 33 | 574–668 | 2 | 14 |
| 7 | LP Kangasala | 14 | 2 | 0 | 0 | 12 | 8 | 36 | 425–620 | 1 |   7 |
| 8 | Virtain Veikot | 14 | 1 | 1 | 0 | 12 | 9 | 39 | 421–685 | 1 |   6 |
Kaikki SM-sarja joukkueet säilyttivät paikkansa, mutta Kalevan Lentopallo luopui SM-liigasta. Vihdin Lentopallo-90 nousi SM-liigaan.
Manuel Bompard

| Manuel Bompard |
| --- | --- |

Euroopan parlamentin jäsen
 2.7.2019–28.7.2022  
Ryhmä:  GUE/NGL-ryhmä
Henkilötiedot
Syntynyt: 30. maaliskuuta 1986 (ikä 38) Firminy, Ranska
Kansalaisuus:  ranskalainen
Tiedot
Puolue:  Alistumaton Ranska
Aiheesta muualla
manuelbompard.fr
Manuel Bompard (s. 30. maaliskuuta 1986 Firminy, Ranska) on ranskalainen vasemmistopoliitikko. Bompard edustaa  Alistumaton Ranska-puoluetta. Bompard on toiminut Euroopan parlamentin jäsenenä heinäkuusta 2019 heinäkuuhun 2023 saakka. Hän edusti Euroopan parlamentissa vasemmistoryhmää.
Aiheesta muualla

Kuvia tai muita tiedostoja aiheesta Manuel Bompard Wikimedia Commonsissa
Manuel Bompard Euroopan parlamentin jäsenet. Euroopan parlamentti.
Maisa Rojas

| Maisa Rojas |
| --- | --- |
 Maisa Rojas, 2022
Henkilötiedot
Koko nimi:  Maisa Heloísa Juana Rojas Corradi
Syntynyt: 10. elokuuta 1972 (ikä 52)
Ammatti:  apulaisprofessori
Poliitikko
Puolue:  sitoutumaton
Asema:  Chilen ympäristöministeri
Koulutus:  ilmakehäfysiikan tohtori (2000)
Tutkinnot:  Oxfordin yliopisto
Tunnustukset
 2020 Women’s Energy Award 
Maisa Heloísa Juana Rojas Corradi (s. 10. elokuuta 1972) on chileläinen ilmastotutkija ja poliitikko. Hän on osallistunut IPCC:n työhön ja toiminut maansa ympäristöministerinä vuodesta 2022.
Rojas valmistui fysiikan lisensiaatiksi Chilen yliopistosta 1995 ja väitteli tohtoriksi ilmakehäfysiikasta Oxfordin yliopistossa vuonna 2000. Hänen kaksi keskeistä tutkimusalaansa ovat olleet paleoklimatologia eli menneisyyden ilmaston tutkimus ja alueellisen ilmastonmuutoksen mallintaminen. Hän oli yksi IPCC:n viidennen ja kuudennen arviointiraportin pääkirjoittajista.
Rojasilla oli professorin virka, ja hän oli maansa arvostetuimpia tutkijoita, kun hän vuonna 2022 lähti politiikkaan Gabriel Boricin vasemmistohallitukseen. Hän sanoi haastattelussa yhdeksi syyksi säikähdyksen, kun ilmastonmuutoksen kieltävä ehdokas José Antonio Kast menestyi presidentinvaaleissa.
Vuonna 2022 Sharm el-Sheikhin ilmastokokouksen alla vuonna 2022 Rojas johti työryhmää, joka valmisteli sopimuksen rahastosta, jolla tuetaan ilmastonmuutoksen takia tuhoja kohdanneita valtioita rahallisesti (loss and damage fund).
Manuel Cerón

Manuel Cerón (1825 – 9. toukokuuta 1880) oli kolumbialainen roomalaiskatolinen piispa. Hänet nimitettiin 28. helmikuuta 1879 Cartagenan piispaksi; hänet konsekroi 17. elokuuta Vicente Arbeláez Gómez. Hän kuoli seuraavana vuonna virassa.
Malesian kansanliike (puolue)

| Malesian kansanliike |
| --- | --- |
  
  
  
Perustettu:  1968
Ideologia:  liberalismi
Poliittinen kirjo:  keskusta
Dewan Negara:  2 / 70
Kansainväliset jäsenyydet:  – CALD – Liberal International (tarkkailijajäsen)
Kotisivu:  https://gerakan.org.my
Infobox OKVirheellinen NIMI-arvo: 
Malesian kansanliike (malaijiksi Parti Gerakan Rakyat Malaysia, kiin.: 馬來西亞民政運動黨; pinyin: Mǎláixīyà mínzhèng yùndòng dǎng, tamiliksi மலேசிய மக்கள் இயக்கக் கட்சி, Malēciya makkaḷ iyakkak kaṭci, lyh. GERAKAN) on malesialainen keskustalainen puolue.
Puolueella on 2 senaattorin paikkaa Malesian ylähuoneessa.
Historia

Puolue perustettiin vuonna 1968 ja sen tarkoitus oli alusta asti kerätä yhteen Malesian eri etniset ryhmät, kuten malaijit, kiinalaiset ja intialaiset, saman ideologian alle. Tähän ideologiaan kuuluivat puolueen mukaan sosiaalinen oikeus, demokratia, liberalismi ja harmonia eri ryhmien välillä.
Malesian kansanliike muodosti hallituksen ensimmäisen kerran vuonna 1969. Vuosina 1969–2008 puolue oli käytännössä katkeamattomasti Penangin osavaltion valtapuolue.
Vuonna 2006 arvioitiin, että puolueen jäsenistä 80 % oli etniseltä taustaltaan kiinalaisia, 15 % intialaisia ja loput malaijeita sekä muiden ryhmien edustajia.